paragraph_text: Okupljanje su još 2005. pokrenuli (grado)načelnici Franck Meyer, Philippe Gosselin, Joëlle Devineau-Juillet, Jean-Jacques Delvaux i Jean-Michel Kennel. Već tada okupilo ih se 12.585 svih političkih uvjerenja, ali pretežito konzervativaca, uvjerenih kako svaka izmjena bračnog zakona u Francuskoj koja redefinira brak u temeljnim odrednicama ne bi bila u skladu s ciljevima koje država želi od braka, odnosno da takve izmjene vode poremećaju smisla te institucije i posljedično potkopavaju obitelj.